ધર્મ ડેસ્ક: જ્યોતિષમાં કુલ 9 ગ્રહો વિશે જણાવવામાં આવ્યું છે અને બધા જ ગ્રહોની અસર અલગ-અલગ હોય છે. આ નવ ગ્રહોમાં રાહુ-કેતુને છાયા ગ્રહ માનમાં આવે છે. જો કોઇ વ્યક્તિની કુંડળીમાં રાહુ શુભ સ્થિતિમાં ન હોય તો, કોઇપણ વ્યક્તિ પાસેથી કોઇપણ વસ્તુ મફતમાં ન લેવી જોઇએ. મફતની દરેક વસ્તુ પર રાહુનો અધિકાર હોય છે. જ્યોતિષમાં જણાવ્યા અનુસાર રાહુ એક એવો ગ્રહ છે, જે ગમેત્યારે તેની અસર બદલી શકે છે. કોલકાતાની એટ્રોલોજર ડૉ. દીક્ષા રાઠીના જણાવ્યા અનુસાર, ક્યારેક-ક્યારેક નક્કી કરેલ કામ પૂરાં નથી થતાં અને અચાનક મન બદલાઇ જાય છે. આપણે કોઇ બીજા કામમાં લાગી જઈએ છીએ. આ રાહુની અસરના કારણે જ થાય છે.